KOMMISSIONENS FORORDNING (EF) Nr. 1303/1999
af 21. juni 1999
om ændring af forordning (EF) nr. 2190/96 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 857/1999(2), særlig artikel 35, stk. 11, og
ud fra følgende betragtninger:
(1) Ved Kommissionens forordning (EF) nr. 2190/96(3), senest ændret ved forordning (EF) nr. 1287/98(4), fastsættes der gennemførelsesbestemmelser til forordning (EF) nr. 2200/96 for så vidt angår eksportrestitutioner for frugt og grøntsager;
(2) med henblik på en fornuftig anvendelse af A2-ordningen bør minimumsrestitutionssatsen, som en erhvervsdrivende ansøger om, begrænses til den vejledende sats forhøjet med 50 %;
(3) i lighed med det, der gælder for andre destinationer, bør gyldighedsperioden begrænses for eksportlicenser for æbler til Japan;
(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 2190/96 foretages følgende ændringer:
1) Artikel 3, stk. 2, andet afsnit, affattes således: "Licensansøgeren kan ansøge om en minimumssats, der højst er lig med den vejledende sats forhøjet med 50 %."
2) I artikel 4, stk. 5, andet afsnit, og i artikel 5, stk. 1, tredje afsnit, ændres "Mexico og Costa Rica" til "Mexico, Costa Rica og Japan".
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. juni 1999.